ROMÂNIA
JUDEŢUL SATU MARE
CONSILIUL LOCAL
MUNICIPIUL SATU MARE

**HOTĂRÂREA Nr. 296/29.11.2018**

**privind aprobarea Protocolului de colaborare între Municipiul Satu Mare, prin Direcţia de Evidenţă a Persoanelor şi Comuna Vetiş,**

 **privind emiterea actelor de identitate**

Consiliul Local al Municipiului Satu Mare întrunit în şedinţa ordinară din 29.11.2018.

Luând act de raportul de specialitate întocmit de către Direcţia de Evidenţă a Persoanelor a Municipiului Satu Mare, înregistrat sub nr. 133.157/21.11.2018**,**  expunerea de motive a Primarului Municipiului Satu Mare, în calitate de iniţiator, înregistrată sub nr. 54.841/22.11.2018, raportul comisiei de specialitate a Consiliului local Satu Mare,

Ţinând seama de următoarele prevederi legislative:

- O.U.G. nr. 97/2005, privind evidenţa, domiciliul, reşedinţa şi actele de identitate ale cetăţenilor români, republicată, cu modificările şi completările ulterioare;

- H.G. 777/2016 privind structura, organizarea şi funcţionarea Registrului electronic naţional al nomenclaturilor stradale;

- Legea nr. 24/2000 privind normele de tehnică legislativă pentru elaborarea actelor normative, cu modificările şi completările ulterioare;

În baza art. 36 alin. (1), alin. (2) lit. d) și alin. (6) lit.a) pct. 12, art. 45 alin. (1), art. 115 alin. (1) lit. b) din Legea nr. 215/2001 a administraţiei publice locale, republicată, cu modificările și completările ulterioare;

Adoptă prezenta

**HOTĂRÂRE:**

**Art.1** Se aprobă Protocolul de colaborare între Municipiul Satu Mare, prin Direcţia de Evidenţă a Persoanelor şi Comuna Vetiş, privind emiterea actelor de identitate cetățenilor comunei Vetiș, ca urmare a modificărilor aduse în nomenclatorul stradal și renumerotarea adreselor în comuna Vetiș, conform Anexei care face parte integrantă din prezenta hotărâre.

**Art.2** Cu ducerea la îndeplinire a prezentei hotărâri se încredinţează Direcţia de Evidenţă a Persoanelor a Municipiului Satu Mare.

**Art.3** Prezenta hotărâre se comunică, prin intermediul secretarului Municipiului Satu Mare, în termenul prevăzut de lege, Primarului Municipiului Satu Mare, Direcţiei de Evidenţă a Persoanelor a Municipiului Satu Mare, Comunei Vetiş şi Instituţiei Prefectului Judeţului Satu Mare.

 Preşedinte de şedinţă Contrasemnează

 Glodean Enicő Secretar al municipiului

 Mihaela Maria Racolţa

Prezenta hotărâre a fost adoptată cu respectarea prevederilor art.45 alin.(1) din Legea administraţiei publice locale nr. 215/2001, republicată, cu modificările şi completările ulterioare;

|  |  |
| --- | --- |
| Total consilieri în funcţie | 23 |
| Nr . total al consilierilor prezenţi | 21 |
| Nr total al consilierilor absenţi | 2 |
| Voturi pentru | 21 |
| Voturi împotrivă | 0 |
| Abţineri | 0 |

Redactat în 6 exemplare originale